VS002366
Datum: 1993-06-04T02:00:00.000+02:00
datum_sodbe_i_stopnje: 2007-03-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe sluha in njihove posledice - poškodbe kože in njihove posledice
fischer: hudi primeri
odskodnina: 26.940 EUR (primerna odškodnina), ob upoštevanju 25% soodgovornosti oškodovanca dosojen ustrezno zmanjšan znesek
opombe: II Ips 525/2008. Revizija tožeče stranke je bila zavržena v delu, ki se nanaša na odločitev o zahtevku iz naslova premoženjske škode, v preostalem delu pa je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Monter centralnih kurjav.

## Škodni dogodek

Prometna nesreča – tožnik je bil sopotnik na motorju. Zaradi neuporabe varnostne čelade je bila njegova soodgovornost ocenjena na 25%.

## Poškodba

Zlom čelnice, zlom desne zgornje čeljustnice, številne udarnine možganov, pretres možganov, obtolčenine obeh čelnih režnjev na spodnji strani in na desnem prehodu iz čelnega v temenski reženj z okolno oteklino možganov, krvavitev v obeh čelnih režnjih, raztrganina kože v področju nosnega korena, izguba voha, dvojni vid (ob pogledu v skrajni legi navzven) zaradi zloma dna očnice in rahlo spremenjene lege zrkla.

## Telesne bolečine

9.100 EUR Trajno hude bolečine – nekaj dni po nesreči in vsakokrat ob ambulantnih pregledih zaradi širjenja pooperativno zoženega nasofrontalnega duktusa, lahke – ob odstranitvi osteosintetskega materiala; še vedno (13 let po nezgodi) ima močne glavobole, predvsem kadar je na soncu in pri opravljanju težkih del.

#### Hospitalizacija

Operacija v splošni anesteziji, odstranitev kovinskega materiala iz področja očesne votline v splošni anesteziji; nekaj dni po nezgodi je bil v nezavesti; hospitalizacija 34 dni.

#### Ambulantno zdravljenje

22X preglede pri specialistih, pregledi pred zdravniško komisijo in pri izbranem zdravniku. 14x ambulantno instrumentalno širjenje pooperativno zoženega nasofrontalnega duktusa.

#### Nevšečnosti med zdravljenjem

Transport v bolnico, 2x splošna anestezija, 3x RTG, transfuzija, infuzije, odvzem krvi, 2x tomografija možganov, 2x EEG, punkcija hrbteničnega kanala, bakterijska okužba možganov, jemanje antibiotikov in analgetikov, zdravil, ki preprečujejo bruhanje, cepljenje proti tetanusu, dilatacija, punkcija, prevezi ran, odstranitev drenaže in šivov.

## Strah

1.670 EUR Sekundarni hud strah za izid zdravljenja – od nekaj dni po nezgodi, ko se je prebudil iz nezavesti, pred vsakim posegom – nekaj dni, srednje hud strah – do konca hospitalizacije, občasen hud strah ob pregledih ORL in pred drugo operaciji; zaskrbljenost za izid zdravljenja do zaključka zdravljenja.

## Zmanjšanje življenjske aktivnosti

14.500 EUR Pri poklicnem delu ima težave saj ne voha več (plin), zaradi dvojnega vida ne vari več. Ne hodi na morje, ne sme piti alkohola, opustil je kolesarstvo, ker se boji padca. Ne vonja hrane, zmore le kakšno uro aktivnosti, nato pa mu postane slabo in mu teče kri iz nosa; zato je opustil nogomet in hojo v planine. Je nervozen, vzkipljiv, pozabljiv. Z leti mu bo hitreje pešal spomin, hitreje bo nastopila presenilna demenca. Ima težave pri vožnji avtomobila. Kompenzacijske sposobnosti v zvezi z izgubo voha so zmanjšane zaradi uničenja obeh čelnih režnjev. Zaradi sindroma po pretresu možganov je podana 3% invalidnost, zaradi izgube voha 5%, zaradi poškodbe obraznih kosti 5%, zaradi osebnostne spremenjenosti po preresu možganov 10%, zaradi dvojnega vida pa 5%. Poklicno delo lahko opravlja brez omejitev (delati ne more le s plinom zaradi izgube voha).

## Skaženost

1.670 EUR Brazgotina dolga 13 cm poteka krožno okoli desnega očesa, ki kazi obraz. Ljudje ga sprašujejo kaj se mu je zgodilo in kdo ga je udaril.

---

ZOR člen 200, 203